b'\n_START_ARTICLE_\nFNs generalforsamlings resolusjon 68/262\n_START_PARAGRAPH_\nResolusjon A/RES/68/262 er en ikke-bindende resolusjon som ble vedtatt av FNs generalforsamling 27. mars 2014 som et resultat av en \xc3\xa5pen h\xc3\xb8ring under 80. plenumsm\xc3\xb8te i den 68. sesjon. Denne sesjonen i FNs generalforsamling ble innkalt spesielt for \xc3\xa5 ta opp Russlands anneksjon av Krimhalv\xc3\xb8ya, som hittil hadde v\xc3\xa6rt del av Ukraina som autonom republikk._NEWLINE_Dokumentet er et svar fra De forente nasjoner til Russlands anneksjon av deler av territoriet til Ukraina og fikk tittelen \xc2\xabUkrainas territorielle integritet\xc2\xbb. Resolusjonen bekreftet at FNs generalforsamling i forpliktet seg til \xc3\xa5 ankerkjenne Ukrainas territoriell integritet innenfor internasjonalt anerkjente grenser og understreket ugyldigheten av folkeavstemningen p\xc3\xa5 Krim._NEWLINE_Den ble vedtatt med 100 mot elleve stemmer, mens 58 land avsto og 24 var frav\xc3\xa6rende under avstemningen._NEWLINE_Resolusjon ble fremmet av Canada, Costa Rica, Tyskland, Litauen, Polen og Ukraina. De elleve landene som stemte imot var Armenia, Hviterussland, Bolivia, Cuba, Nord-Korea, Nicaragua, Russland, Sudan, Syria, Venezuela og Zimbabwe._NEWLINE_Resolusjonen var en f\xc3\xb8lge av de tidligere mislykkede fors\xc3\xb8kene i FNs sikkerhetsr\xc3\xa5d p\xc3\xa5 \xc3\xa5 finne en politisk l\xc3\xb8sning p\xc3\xa5 den s\xc3\xa5kalte Krimkrisen\xc2\xbb. Det var blitt sammenkalt syv m\xc3\xb8ter i r\xc3\xa5det, men resultatet av dette arbeidet var veto fra Russland.'